#### Kúpna zmluva

#### uzatvorená v zmysle § 409 a nasl. zákona č. 513/1991 Zb. Obchodný zákonník medzi

 č. kupujúceho:

 č. predávajúceho:

**Kupujúci: SLOVENSKÁ SPRÁVA CIEST**

Sídlo: Miletičova 19, 826 19 Bratislava

IČO: 003328

Právna forma: Rozpočtová organizácia zriadená Ministerstvom dopravy, pôšt a telekomunikácií SR zriaďovacou listinou č. 316/M-2005 zo dňa 14.2.2005, zmenenou rozhodnutím MDPT SR č. 100 zo dňa 11.5.2006 a naposledy zmenenú rozhodnutím MDPT SR č. 86 zo dňa 22. mája 2008

Bankové spojenie: Štátna pokladnica

Číslo účtu: 7000135433/8180,

Štatutárny orgán: Ing. Roman Žembera, generálny riaditeľ

Osoby oprávnené

rokovať o zmluve: Mgr. Iveta Fedorová

 JUDr. Ján Tkáč

(ďalej len „**kupujúci**“)

a

**Predávajúci:**

Sídlo:

IČO:

Zapísaný:

Bankové spojenie:

Číslo účtu:

Zastúpený:

(ďalej len „**predávajúci**“)

**Čl. I.**

**Predmet plnenia a predmet kúpy**

1. Predmetom zmluvy je záväzok predávajúceho dodať kupujúcemu zálohovacie zariadenie podľa podrobnej špecifikácie a kalkulácie ceny uvedenej v prílohe č. 1 tejto zmluvy a previesť na neho vlastnícke právo k predmetu zmluvy a záväzok kupujúceho zaplatiť kúpnu cenu vo výške a za podmienok dohodnutých v tejto zmluve.
2. Predmetom zmluvy sú aj súvisiace služby a to: doprava na miesto plnenia, vyskladnenie a záručné služby (ďalej len „súvisiace služby“).

**Čl. II.**

**Kúpna cena a platobné podmienky**

1. Kúpnu cenu si predávajúci a kupujúci dohodli podľa zákona č. 18/1996 Z.z. o cenách v znení vyhl. MF SR 87/1996 Z.z., ktorou sa zákon o cenách vykonáva, v znení neskorších predpisov a vychádza z ponuky predávajúceho v obstarávaní formou podprahovej zákazky.
2. Dohodnutá cena za predmet zmluvy – výpočtovej techniky bližšie špecifikovanej v prílohe č. 1 tejto zmluvy v počte dohodnutom v článku I. bod 2 tejto zmluvy je:

|  |  |
| --- | --- |
| Celková cena predmetu zmluvy bez DPH | € |
| Výška 19% DPH | € |
| Celková cena predmetu zmluvy vrátane DPH | € |

 Slovom: Eur vrátane DPH

1. V cene dohodnutej podľa bodu 2 tohto článku zmluvy sú zahrnuté v zmysle § 3 ods. 3 citovaného zákona o cenách všetky náklady predávajúceho spojené s dodávkou predmetu zmluvy podľa článku I. vrátane dopravy do miesta plnenia podľa článku III. a vyskladnenia predmetu zmluvy.
2. Predávajúci vystaví faktúru podľa skutočne dodaného tovaru a  doručí ju na adresu Slovenská správa ciest, Miletičova 19, 826 19 Bratislava. Faktúra musí mať všetky náležitosti daňového dokladu, pričom jej neoddeliteľnou súčasťou musí byť preberací protokol potvrdený kupujúcim o prevzatí predmetu plnenia. Lehota splatnosti vystavenej faktúry je 30 dní odo dňa doručenia faktúry do podateľne kupujúceho. Platobná povinnosť kupujúceho sa považuje za splnenú v deň, keď bude z jeho bankového účtu poukázaná príslušná platba.
3. Cena uvedená v cenovej ponuke je pevná a nemenná počas platnosti zmluvy.

**Čl. III.**

**Miesto a termín plnenia, prevzatie tovaru**

1. Predávajúci je povinný predmet kúpy dodať na adresu:

Slovenská správa ciest, Miletičova 19, 826 19 Bratislava

v požadovanom množstve, kvalite a dokladmi, v ktorých musia byť náležitosti potrebné k riadnemu užívaniu a zaevidovaniu predmetu zmluvy kupujúcim, ako napr. výrobné čísla produktov a pod.

1. Predávajúci je povinný predmet kúpy dodať najneskôr do 20 dní odo dňa podpisu zmluvy.
2. Predmet plnenia podľa kúpnej zmluvy prevezme zamestnanec kupujúceho: Mgr. Iveta Fedorová, tel.: 02/50255270. Predmet plnenia je splnený dňom zápisničného odovzdania a prevzatia predmetu kúpy.
3. Deň uvedený v príslušnom protokole ako deň prevzatia predmetu zmluvy je rozhodujúcim pre určenie začiatku plynutia záručnej doby.
4. V prípade omeškania predávajúceho s povinnosťou dodať v termínoch podľa bodu 2 tohto článku je kupujúci oprávnený predávajúcemu vyfakturovať zmluvnú pokutu vo výške 0,1 % z kúpnej ceny nedodaného tovaru za každý aj začatý deň omeškania s povinnosťou dodať.
5. Nedodanie tovaru v čase dlhšom ako 3 týždne od termínu dohodnutého v bode 1 tohto článku sa považuje za podstatné porušenie zmluvy a je dôvodom na odstúpenie od zmluvy.

**Čl. IV.**

**Zodpovednosť za vady a záruka za akosť**

1. Predávajúci zodpovedá za vady, ktorá má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť tovaru podľa bodu 3 tohto článku tým nie sú dotknuté.
2. Kupujúci si vyhradzuje právo prevziať predmet zmluvy bez zrejmých vád. Ak má predmet zmluvy pri jeho preberaní zjavné vady, kupujúci uvedie túto skutočnosť v preberacom protokole s tým, že odmieta predmet kúpy z týchto dôvodov prevziať.
3. Predávajúci poskytuje kupujúcemu na tovar záruku 3 roky na notebooky a počítače a 1 rok na tlačiarne. Záručná doba začína plynúť odo dňa uvedeného v preberacom protokole ako deň prevzatia a odovzdania predmetu zmluvy.
4. Predávajúci sa zaväzuje v čase záručnej doby všetky zistené vady odstrániť na vlastné náklady do 5 dní po nahlásení poruchy kupujúcim. Kupujúci je povinný vady predávajúcemu oznámiť preukázateľne, t. j. doporučeným listom, faxom alebo e-mailom a to na kontaktnú adresu servisného strediska:

adresa:

Tel:

Fax:

Email:

**Čl. V.**

**Doklady**

1. Predávajúci je povinný odovzdať kupujúcemu s predmetom kúpy aj doklady vzťahujúce sa na predmet kúpy, ktoré sú potrebné na prevzatie a riadne užívanie predmetu kúpy, a to najmä:
	* 1. dodací list so základnými údajmi o dodávke,
		2. záručný list s podmienkami poskytovania záručných služieb,
		3. manuál v slovenskom jazyku.

**Čl. VI.**

**Záverečné ustanovenia**

1. Práva a povinnosti zmluvných strán neupravené kúpnou zmluvou sa riadia ustanoveniami Obchodného zákonníka.
2. Zmluva nadobúda platnosť a účinnosť dňom podpisu obidvoma zmluvnými stranami.
3. Zmluva je vyhotovená v štyroch (4) rovnopisoch, z ktorých po dva (2) obdrží každá zmluvná strana.
4. Túto zmluvu je možné meniť a dopĺňať len formou písomných a očíslovaných dodatkov k tejto zmluve, podpísaných obidvoma zmluvnými stranami.
5. Zmluvné strany si text zmluvy prečítali, porozumeli mu, vyhlasujú, že ju neuzatvárajú za nápadne nevýhodných podmienok, táto vyjadruje ich skutočnú a vážnu vôľu, prostú akýchkoľvek omylov, na znak čoho ju podpisujú.

|  |  |  |
| --- | --- | --- |
| V Bratislave dňa |  | V Bratislave dňa |
|  |  |  |
|  |  |  |
|  |  |  |

 Ing. Roman Žembera

 generálny riaditeľ

**Príloha č. 1 – technická špecifikácia a kalkulácia ceny**